António Maria Mourinho

António Maria Mourinho, nado en Sendim o 14 de febreiro de 1917 e finado en Lisboa o 13 de xullo de 1996, foi un etnógrafo, etnólogo e arqueólogo portugués.

 Traxectoria 
António Mourinho estudou no Seminairo Maior de Braganza en 1941, e fíxose reitor da freguesía mirandesa de Duas Igrejas en 1942. Entre 1960 e 1970, estudou en España no Instituto de Alta Cultura, da Dirección Xeral do Patrimonio Cultural e do Consello Nacional de Investigacións Científicas de Madrid. Entre 1970 e 1975, estudou na Facultade de Letras da Universidade do Porto e graduouse en ciencias históricas e xeográficas, e tamén asistiu á Universidade de Valladolid entre 1984 e 1985, onde se graduou en museoloxía. Contribuíu na fundación do Museo da Terra de Miranda, do que foi director entre 1982 e 1991. En 1995, axudou a elaborar a Cumbençon Ourtográfica de la Lhéngua Mirandesa.

Foi nomeado Oficial da Orde Militar de Cristo en 1943, recibiu a Medalla de Mérito Turístico en 1979 e o Premio Europeo de Arte Popular en 1982. Tamén obtivo o título de Cidadán Honorario e recibiu a Medalla de Honra de Miranda do Douro en 1991.

 Obras 
 Coreografia Popular Transmontana (1953)
 Malha do Cereal na Cardenha e Coro dos Malhadores (1955)
 Teatro Rural em Trás-os-Montes (1956)
 Diversidades Subdialetais do Mirandês (1960)
 Nuossa Alma i Nuossa Tierra (1961)
 Scoba Frolida an Agosto: Lienda de Nuossa Senhora de l Monte de Dues Eigreijas (1983)
 Grupo Folclórico Mirandês de Duas Igrejas (1983)
 Cancioneiro Tradicional e Danças Populares Mirandesas (1984)
 Epigrafia Latina aparecida entre Sabor e Douro desde o Falecimento do Abade de Baçal: 1947 (1988)
 Terra de Miranda: Coisas e Factos da Nossa Vida e da Nossa Alma Popular (1991)
 Guerra dos Sete Anos ou Guerra do Mirandum (1994)
 Curriculum Vitae: Notas Culturais (1995)

 Notas 

 Véxase tamén 
 Outros artigos 
 António Bárbolo Alves
 Ligazóns externas 
 Arquivo persoal de António Maria Mourinho 

Categoría:Nados en 1917
Categoría:Nados no distrito de Braganza
Categoría:Finados en 1996
Categoría:Arqueólogos de Portugal
Categoría:Etnógrafos e folcloristas
Categoría:Personalidades sen imaxes
Categoría:Lingua mirandesa
Categoría:Etnólogos